b'\n_START_ARTICLE_\nBernardino Ramazzini\n_START_PARAGRAPH_\nBernardino Ramazzini (4. lokakuuta 1633 \xe2\x80\x93 5. marraskuuta 1714) oli italialainen l\xc3\xa4\xc3\xa4k\xc3\xa4ri. H\xc3\xa4n syntyi Carpissa ja opiskeli l\xc3\xa4\xc3\xa4ketiedett\xc3\xa4 Parman yliopistossa, jossa h\xc3\xa4nen kiinnostuksensa ty\xc3\xb6per\xc3\xa4isiin tauteihin alkoi. Ramazzini systematisoi olemassa olevan tiet\xc3\xa4myksen ja antoi suuren henkil\xc3\xb6kohtaisen panoksen alalle ker\xc3\xa4\xc3\xa4m\xc3\xa4ll\xc3\xa4 havaintonsa De Morbis Artificum Diatriba -teokseen ("Ty\xc3\xb6ntekij\xc3\xb6iden sairaudet"). Ensimm\xc3\xa4inen painos painettiin Modenassa 1700 ja toinen Padovassa 1713. Teoksensa ansiosta Ramazzinia kutsutaan ty\xc3\xb6l\xc3\xa4\xc3\xa4ketieteen is\xc3\xa4ksi. Ty\xc3\xb6l\xc3\xa4\xc3\xa4ketieteen alkuvaiheessa keskityttiin diagnosoimaan kemiallisten ja fysikaalisten aineiden vaikutuksia sek\xc3\xa4 niiden hoitoihin. Ne ovat l\xc3\xa4heisesti sidoksissa ty\xc3\xb6toksikologiaan.'